搵緊第二樣意思嘅話，請睇〈**羅馬 (搞清楚)**〉。

|
|  |
| **羅馬市旗**
 |
| 羅馬市旗 |
|
| **羅馬喺意大利嘅位置** |
| 羅馬喺意大利嘅位置 |
| **基本資料** |
| 國家： | 意大利 |
| 大區： | 拉齊奧 |
| 省： | 羅馬省 |
| 面積： | 1285.306平方公里 |
| 人口： | 2,550,982人（2006年6月30號） |
| 人口密度： | 1985人/平方公里 |
| **政治** |
| 市長 | Gianni Alemanno（自由人民黨） |
| 城市主頁： | www.comune.roma.it |
|

**羅馬**（粵拼：lo4 maa5，意大利文：Roma）係意大利嘅首都，亦係世界出名嘅歷史文化城市。羅馬市裏面重有梵蒂岡同馬耳他騎士團。

歷史
--

羅馬城舊陣時係古羅馬帝國嘅首都，最高峰嗰陣有成過百萬人口。自從古羅馬帝國衰弱之後，羅馬城不斷畀外族入侵，最後中世紀時代得番最低兩萬人口。

羅馬城到咗公元756年由羅馬教廷管轄，建立咗教宗國，成為教宗國嘅首都。羅馬喺咁多個世紀都係咁樣嘅形勢，人口一度上升到十萬。

隨住法國大革命，歐洲近一個世紀都處於動蕩狀態，而意大利亦開始逐步統一。1870年教宗國最後俾新建嘅意大利王國吞併，自此成為意大利嘅首都。

羅馬城喺二次大戰後一直都係意大利經濟嘅原動力，人口一度高達280萬人，被稱為「時尚之都」。由於塞車同埋城市污染等等嘅原因，部分羅馬人搬出羅馬城到周邊地區居住，羅馬人口開始緩慢咁減少。

地理
--

羅馬競技場
台伯河與七座山丘
羅馬喺義大利中部拉齊奧大區嘅台伯河平原上，台伯河同阿涅內河喺羅馬城出邊匯合，羅馬地喺台伯河嘅兩岸，東邊係阿布魯佐，東北邊係Sabini山脈，南邊係Albani山脈。市中心喺距離第勒尼安海約24公里嘅內陸，但城市向西南一直延伸到僅距離海岸5公里處，海拔高度由13米到120米，平均海拔高度37米，市區總面積大約係1285平方公里。古羅馬中心就係沿台伯河岸發展起來嘅，台伯河中間有一座船形嘅島，係台伯河自然沖積而成嘅，河岸邊有七座山丘：帕拉提諾（Palatino）、阿文提諾（Aventino）、卡比托利歐（Campidoglio）、奎利那雷（Quirinale）、維米那勒（Viminale）、埃斯奎利諾（Esquilino）同西里歐（Celio），羅馬亦因為咁而被稱為「**七丘之城**」。

羅馬省嘅北部同維泰博省同埋列蒂省、東部同阿布魯佐大區嘅阿奎拉省、南部同弗羅西諾內省同埋拉蒂納省接住。

### 氣候

羅馬由於喺地中海沿岸，係典型嘅地中海氣候，年平均氣溫15.5攝氏度，年降水量880毫米。每年4月至6月氣候最為怡人；7月同8月係最熱嘅最乾燥嘅季節，平均氣溫24.5至24.7攝氏度，降水量14至22毫米，8月嘅日最高氣溫可以超過32攝氏度，以前嘅傳統係8月份會停咗好多商業活動，羅馬人習慣喺夏日離開炎熱嘅城市出去避暑度假，但係呢種習俗慢慢咁改變，整個夏季羅馬市依然正常咁運作，方便迎合日益增加嘅遊客需求，同羅馬人自己工作習慣嘅改變；9月中至10月係最為晴朗嘅季節，俾人叫做「羅馬嘅美麗十月天」；10月至12月係最潮濕嘅季節，降水量可以達到106至128毫米；12月嘅平均最高氣溫大約係14攝氏度，1月最凍，平均氣溫係6.9攝氏度。

| 羅馬(1971–2000)氣候平均數據 |
| --- |
| 月份 | 1月 | 2月 | 3月 | 4月 | 5月 | 6月 | 7月 | 8月 | 9月 | 10月 | 11月 | 12月 | 全年 |
| 歷史最高温 °C（°F） | 20.2 (68.4) | 23.6 (74.5) | 27.0 (80.6) | 28.3 (82.9) | 33.1 (91.6) | 36.8 (98.2) | 40.0 (104) | 39.6 (103.3) | 37.6 (99.7) | 31.4 (88.5) | 26.0 (78.8) | 22.8 (73) | 40.0 (104) |
| 平均高温 °C（°F） | 12.6 (54.7) | 14.0 (57.2) | 16.5 (61.7) | 18.9 (66) | 23.9 (75) | 28.1 (82.6) | 31.5 (88.7) | 31.7 (89.1) | 27.5 (81.5) | 22.4 (72.3) | 16.5 (61.7) | 13.2 (55.8) | 21.4 (70.5) |
| 每日平均氣温 °C（°F） | 7.4 (45.3) | 8.4 (47.1) | 10.4 (50.7) | 12.9 (55.2) | 17.3 (63.1) | 21.2 (70.2) | 24.2 (75.6) | 24.5 (76.1) | 20.9 (69.6) | 16.4 (61.5) | 11.2 (52.2) | 8.2 (46.8) | 15.3 (59.5) |
| 平均低温 °C（°F） | 2.1 (35.8) | 2.7 (36.9) | 4.3 (39.7) | 6.8 (44.2) | 10.8 (51.4) | 14.3 (57.7) | 16.9 (62.4) | 17.3 (63.1) | 14.3 (57.7) | 10.5 (50.9) | 5.8 (42.4) | 3.1 (37.6) | 9.1 (48.4) |
| 歷史最低温 °C（°F） | −9.8 (14.4) | −6.0 (21.2) | −9.0 (15.8) | −2.5 (27.5) | 3.7 (38.7) | 6.2 (43.2) | 9.8 (49.6) | 8.6 (47.5) | 5.4 (41.7) | 0.0 (32) | −7.2 (19) | −5.4 (22.3) | −9.8 (14.4) |
| 平均降水量 mm（英寸） | 69.5 (2.736) | 75.8 (2.984) | 59.0 (2.323) | 76.2 (3) | 49.1 (1.933) | 40.7 (1.602) | 21.0 (0.827) | 34.1 (1.343) | 71.8 (2.827) | 107.0 (4.213) | 109.9 (4.327) | 84.4 (3.323) | 798.5 (31.437) |
| 平均降水日數（≥ 1 mm） | 7.6 | 7.4 | 7.8 | 8.8 | 5.6 | 4.1 | 2.3 | 3.2 | 5.6 | 7.7 | 9.1 | 8.5 | 77.7 |
|
| 每月平均日照時數 | 120.9 | 132.8 | 167.4 | 201.0 | 263.5 | 285.0 | 331.7 | 297.6 | 237.0 | 195.3 | 129.0 | 111.6 | 2,473 |
| 出處：Servizio Meteorologico (1971–2000) |

遊埠
--

* 羅馬鬥獸場
* 羅馬論壇廢墟
* 萬神殿
* 許願池
* 梵蒂岡博物館
* 聖伯多祿大殿

運動
--

羅馬舉辦過1960年夏季奧林匹克運動會、1960年傷殘奧林匹克運動會。

另外，足球方面有意甲勁旅羅馬體育會同埋拉素體育會。

參考
--

1. ↑  Tabelle climatiche 1971–2000 della stazione meteorologica di Roma-Urbe Ponente dall'Atlante Climatico 1971–2000, Servizio Meteorologico dell'Aeronautica Militare.

拎
-

|  |  |
| --- | --- |
|  | 維基同享有多媒體嘅嘢：**Rome** |

|  |  |
| --- | --- |
|  | 維基遊埠有呢篇旅遊嘅資源：**羅馬（意大利文）** |

* 羅馬嘅官方網站（意大利文）
* 維客旅行上嘅羅馬（意大利文）
* OpenStreetMap上面有關羅馬嘅地理資訊

|  |  |
| --- | --- |
| 權威控制 | 
* WorldCat
* VIAF: 251380480
* LCCN: n79018704
* GND: 4050471-2
* SUDOC: 02724301X
* BNF: cb11932804j（資料）
* HDS: 006605
* NLA: 35841915
* NDL: 00660798
* NKC: ge131746
* ICCU: CFIV001723
* BNE: XX450803

 |

座標: 41°53′N 12°30′E﻿ / ﻿41.883°N 12.500°E﻿ / 41.883; 12.500